17. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Τ. 5200/73 της 11/13 Νοεμ. 1998 (ΦΕΚ Β΄ 1178) Τρόπος επιτήρησης και ελέγχου εφοδίων πλοίων. 1.Έχοντας υπόψη: α.Τις διατάξεις του άρ. 5 παρ. 1 του Ν. 2648/98 «Ρυθμίσεις δασμολογικού και φορολογικού περιεχομένου, τροποποίηση του Κώδικα Φορολογικής Δικονομίας και άλλες διατάξεις» (ΦΕΚ 238/Α΄). β.Την αρ. 1107147/1239/Α006/4.10.96 (ΦΕΚ 922 Β/9.10.96) Κοινή απόφαση του Πρωθυπουργού και του Υπουργού Οικονομικών «Περί ανάθεσης αρμοδιοτήτων Υπουργού Οικονομικών στους Υφυπουργούς Οικονομικών». 2.Εκτιμώντας την ανάγκη καθιέρωσης ορισμένων διαδικαστικών κανόνων με τους οποίους θα ελέγχεται ο προορισμός των εφοδίων των πλοίων. 3.Το γεγονός ότι από τις διατάξεις αυτής της απόφασης δεν προκαλείται δαπάνη εις βάρος του Κρατικού Προϋπολογισμού, αποφασίζουμε: 1.Οι Τελωνειακές Αρχές στις οποίες κατατίθενται κατά τον κατάπλου του πλοίου, η «Δήλωση Άφιξης Πλοίου» οφείλουν να πραγματοποιούν ελέγχους, στα διαμερίσματα τροφών και εφοδίων, καθώς και στους λοιπούς χώρους του πλοίου, για την διαπίστωση της ύπαρξης σε αυτό, όλων των αναγραφομένων ποσοτήτων, στα συνημμένα αυτής έγγραφα ήτοι: -Δηλωτικό Εφοδίων Πλοίων -Δηλωτικό Ειδών πληρώματος -Υπεύθυνη δήλωση πλοιάρχου για τα υπ’ ευθύνη του υποκείμενα είδη. 2.Το «Δηλωτικό Εφοδίων Πλοίων» ενημερώνεται, σύμφωνα με την ισχύουσα διαδικασία για τους εφοδιασμούς που πραγματοποιούνται κατά την διάρκεια της παραμονής του πλοίου στο λιμάνι. 3.Πέραν των ελέγχων που πραγματοποιούνται κατά την άφιξη ή αναχώρηση του πλοίου σύμφωνα με το άρ. 20 του Τελ. Κώδικα, οι έλεγχοι των εφοδίων θα πραγματοποιούνται σε οποιαδήποτε στιγμή της παραμονής του πλοίου στο λιμάνι ή στη ράδα και οποιαδήποτε ώρα του 24ώρου. 4.Οι έλεγχοι των εφοδίων θα πραγματοποιούνται από τελωνειακούς υπαλλήλους ή συνεργεία που συστήνονται με ευθύνη των προϊσταμένων των τελωνείων, στα οποία έχει καταβληθή η Δήλωση Άφιξης Πλοίου, ως επίσης και από το Σ.Δ.Ο.Ε. 5.Οι έλεγχοι αυτοί θα πραγματοποιούνται κατά την κρίση τους, από τις παραπάνω τελωνειακές αρχές και από το ΣΔΟΕ που θα αξιολογούν με βάση τα αναγραφόμενα εφόδια στα έγγραφα των παρ. 1 και 2, όλα τα δεδομένα που έχουν στη διάθεση τους, ήτοι: Σελ. 334,102(γ) Τεύχος 1279-Σελ. 4 -το είδος των εφοδίων -την ποσότητα των εφοδίων -τον αριθμό των μελών του πληρώματος -το είδος του εφοδιαζόμενου πλοίου -το χρόνο παραμονής του στο λιμάνι -τη συχνότητα των αφίξεών του -το δρομολόγιό του και, οποιοδήποτε άλλο επιπλέον στοιχείο θεωρούν αναγκαίο, προκειμένου να κρίνουν την σκοπιμότητα πραγματοποίησης ή μη του ελέγχου. 6.Στις περιπτώσεις που το Δηλωτικό Εφοδίων δεν έχει ενημερωθεί για εφοδιασμούς που έχουν πραγματοποιηθεί, λόγω ολιγόωρης παραμονής του πλοίου στο λιμάνι, οι τελωνειακές αρχές μπορούν να αντλούν στοιχεία από τα παραστατικά εφοδιασμού που δεν έχουν καταχωρηθεί στο εν λόγω Δηλωτικό. 7.Ειδικά για τα πλοία που βρίσκονται στη ράδα, οι έλεγχοι θα πραγματοποιούνται με αντιλαθρεμπορικά σκάφη. Η αρμόδια για τον έλεγχο τελωνειακή αρχή ενημερώνει προς τούτο την αρμόδια Διεύθυνση του Σ.Δ.Ο.Ε. και παρέχει όλα τα στοιχεία που απαιτούνται για την διενέργεια του ελέγχου, από τα σκάφη αυτά. 8.Οι ομάδες ελέγχου των τελωνείων καθώς και το ΣΔΟΕ, στα πλαίσια των δραστηριοτήτων τους, θα πρέπει να επιτηρούν συνεχώς τους επιλιμένιους χώρους και τα πλοία και να προβαίνουν σε αιφνιδιαστικούς ελέγχους για την διαπίστωση του πραγματικού προορισμού των εφοδίων. Για το σκοπό αυτό συνεργάζονται με το αρμόδιο τελωνείο στο οποίο έχει κατατεθεί η Δήλωση Άφιξης του πλοίου. 9.Οι υπάλληλοι που διενεργούν τους παραπάνω ελέγχους αποτυπώνουν τα αποτελέσματά τους επί του Δηλωτικού Εφοδίων Πλοίων, το οποίο στη συνέχεια επιστρέφουν στο αρμόδιο τελωνείο που είχε κατατεθεί. Στην περίπτωση που ευρεθούν επί του πλοίου, εφόδια επιπλέον των αναγραφομένων στο Δηλωτικό Εφοδίων, διενεργείται εκ των υστέρων έλεγχος με σύγκριση των σχετικών παραστατικών εφοδιασμού. Σε περίπτωση διαπίστωσης παράβασης επιβάλλονται από την αρμόδια τελωνειακή αρχή οι προβλεπόμενες κυρώσεις σύμφωνα με την ισχύουσα νομοθεσία. 10.Η παρούσα απόφαση ισχύει από τη δημοσίευσή της στην Εφημερίδα της Κυβερνήσεως. 19.Γ.η.17 Εφοδιασμός Πλοίων 